gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8521, del 03-04-2019 (2019/3180)

Extracte de la Resolució de 12 de març de 2019, del rector, per la qual es convoquen les Ajudes Esportives d'Excel·lència.
--------------------------------------------------------------------------------------------------------------------------

### Dades del document

Número de DOGV
:   8521

Data del DOGV
:   03-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/3180


Data del document
:   12-03-2019

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 12 de març de 2019, del rector, per la qual es convoquen les Ajudes Esportives d'Excel·lència. [2019/3180]  
BDNS (identif.): 446826.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Persones beneficiàries  
Per a optar a l'Ajuda Esportiva d'Excel·lència, cal que la persona sol·licitant:  
- Estiga matriculada amb anterioritat a l'últim dia de presentació de sol·licituds i mantinga la condició d'alumne o alumna de primer o segon cicle, grau o màster oficial, impartit a la UPV durant el curs 2019/20.  
  
- Haja superat el 30 % dels crèdits matriculats en el curs 2018/19 per a l'alumnat en règim de temps complet, i el 50 % dels crèdits matriculats per a l'alumnat en règim de temps parcial.  
  
- Haver competit a nivell internacional representant oficialment el seu país.  
  
Segon. Finalitat  
A fi d'impulsar i premiar la participació dels nostres esportistes universitaris en els diferents campionats, aquest Rectorat ha resolt convocar un total de cinc ajudes per a alumnes que hagen destacat en aquests campionats representant aquesta universitat o el seu país. Es compleix així el que es disposa en els vigents Estatuts de la Universitat Politècnica de València.  
  
Tercer. Bases reguladores  
Accessibles en:  
- Pàgina web del Servei d'Esports (www.upv.es/adep)  
- Pàgina web del Servei d'Alumnat (www.upv.es/seralu)  
  
Quart. Import  
El pagament de l'ajuda, dotada amb un import de 2.000 ?, s'abonarà en el mes de juliol del 2020.  
  
Cinqué. Termini de presentació de sol·licituds  
El termini de presentació de sol·licituds estarà obert des de l'endemà de la publicació d'aquest extracte en el Diari Oficial de la Generalitat Valenciana fins al 6 de setembre de 2019.  
  
València, 12 de març de 2019.- El rector: Francisco José Mora Mas.
Diari Oficial de la Generalitat Valenciana


Sumari del DOGV 8653, del 09-10-2019 (2019/9635)

DECRET 11/2019, de 7 d'octubre, del president de la Generalitat, pel qual concedeix la Medalla de la Generalitat al Mèrit Esportiu, en la seua edició 2019, a Dolors Escamilla Pérez.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   8653

Data del DOGV
:   09-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/9635


Data del document
:   07-10-2019

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 11/2019, de 7 d'octubre, del president de la Generalitat, pel qual concedeix la Medalla de la Generalitat al Mèrit Esportiu, en la seua edició 2019, a Dolors Escamilla Pérez. [2019/9635]  
 La Llei 2/2011, de 22 de març, de la Generalitat, de l'Esport i l'Activitat Física de la Comunitat Valenciana, assenyala en l'article 3, com una de les línies generals d'actuació en el desenvolupament de la política esportiva de la Generalitat, el reconeixement i premi a les persones que s'hagen distingit en la pràctica, gestió i promoció de l'esport, mitjançant la Medalla de la Generalitat al Mèrit Esportiu.  
El Decret 120/2014, de 18 de juliol, del Consell, regula la concessió de la Medalla i la Placa de la Generalitat al Mèrit Esportiu, amb la finalitat de premiar aquelles persones o entitats mereixedores de l'esmentada distinció.  
Dolors Escamilla Pérez (Borbotó, València,1939) directora i gestora esportiva, compta amb una dilatada i reconeguda trajectòria en els clubs femenins de la Comunitat Valenciana. És un referent en la gestió esportiva i en la participació activa de la dona en l'esport, i ha destacat per la seua labor en els equips Dorna Godella i Llevant UE.  
Com a gerent del Dorna Godella, el club valencià va guanyar l'Eurocopa en els anys 1992 i 1993, i el Campionat del Món Interclubs al Brasil, en 1992, i també 6 lligues i 4 copes d'Espanya.  
Dolors Escamilla ha sigut durant anys directora general de l'equip femení del Llevant Unió Esportiva, que ha conquistat 4 lligues, 6 copes de la Reina i 2 Supercopes d'Espanya.  
  
Per això, com a reconeixement a l'esforç i dedicació al llarg de la seua carrera professional i, especialment, a la seua destacada contribució per a la visibilització de la dona en l'àmbit esportiu, a proposta de la Comissió de Valoració per a la concessió de la Medalla i Placa de la Generalitat al Mèrit Esportiu, reunida el passat 29 de setembre,  
  
DECRETE  
  
Concedir la Medalla de la Generalitat al Mèrit Esportiu a Dolors Escamilla Pérez.  
  
València, 7 d'octubre de 2019  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 8695, del 11-12-2019 (2019/9662)

Notificació de la sentència dictada en el judici verbal número 497/2018.
------------------------------------------------------------------------

### Dades del document

Número de DOGV
:   8695

Data del DOGV
:   11-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9662


Organisme emissor
:   Jutjat de Primera Instància Número 2 de Torrent

Tipus de document
:   Edicte

Notificació de la sentència dictada en el judici verbal número 497/2018. [2019/9662]  
Demandant: Roberto Caracena López.  
Procurador: Ignacio Zaballos Tormo.  
Advocat: Vicente Jorge Elum Macias.  
Demandat: Iván Turégano Jiménez, José Francisco Pérez Najera, Graciela Grassi i Airis Pérez Grassi.  
José David Sevilla García, lletrat de l'Administració de justícia del Jutjat de Primera Instància número 2 de Torrent, certifique que, en el procediment de judici verbal número 497/2018, seguit a instàncies de Roberto Caracena López, contra Iván Turégano Jiménez, José Francisco Pérez Najera, Graciela Grassi i Airis Pérez Grassi, s'ha dictat sentència, la part dispositiva de la qual diu literalment el següent:  
  
«Dispositiva  
Estime la demanda formulada per Roberto Caracena López contra Iván Turégano Jiménez i Asiris Pérez Grassi, en la seua condició d'arrendataris, Graciela Grassi i José Francisco Pérez Najera, en la seua condició d'avalistes, i, en conseqüència, condemne la demandada a abonar a l'actora la quantitat de 1.280,12 euros, més els interessos previstos en el fonament jurídic tercer d'aquesta resolució.  
Tot això, amb la imposició expressa de costes a la part demandada.  
Notifiqueu aquesta resolució a les parts i feu-los saber que contra aquesta no es pot interposar cap recurs, de conformitat amb el que disposa l'article 455 de la Llei d'enjudiciament civil. Aquesta és la meua sentència, que pronuncie mane i signe.»  
  
I, atés que el demandat, José Francisco Pérez Najera, es troba en parador ignorat, s'estén aquest edicte perquè li valga de notificació en deguda forma.  
  
Torrent, 25 de juny de 2019.- El lletrat de l'Administració de justícia: José David Sevilla García.
Diari Oficial de la Generalitat Valenciana


Sumari del DOGV 8466, del 17-01-2019 (2019/72)

Bases de la convocatòria per a cobrir en propietat dues places de treballado o treballadora social pel procediment de concurs oposició, torn lliure.
----------------------------------------------------------------------------------------------------------------------------------------------------

### Dades del document

Número de DOGV
:   8466

Data del DOGV
:   17-01-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/72


Data del document
:   07-01-2019

Organisme emissor
:   Institut Municipal de Serveis Socials d'Elda

Tipus de document
:   Anunci

Anàlisi jurídica

 Descriptors 

:   * Elda
    * concurs administratiu

Bases de la convocatòria per a cobrir en propietat dues places de treballado o treballadora social pel procediment de concurs oposició, torn lliure. [2019/72]  
En el Butlletí Oficial de la Província d'Alacant número 3, de 4 de gener de 2019, s'han publicat íntegrament les bases que han de regir la convocatòria per a la selecció en propietat pel procediment de concurs oposició lliure de dues places de treballador/a social.  
El termini de presentació de sol·licituds serà de 20 dies hàbils comptats des de l'endemà de la publicació de l'extracte d'aquesta convocatòria en el Boletín Oficial del Estado.  
Els successius anuncis referents a aquesta convocatòria, quan pertoque de conformitat amb les bases, es publicaran en la forma prevista en les pròpies bases.  
  
Elda, 7 de gener de 2019.- El president: Rubén Alfaro Bernabé.
Diari Oficial de la Generalitat Valenciana


Sumari del DOGV 8465, del 16-01-2019 (2018/12357)

Notificació de la sentència dictada en el judici verbal número 488/2018.
------------------------------------------------------------------------

### Dades del document

Número de DOGV
:   8465

Data del DOGV
:   16-01-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2018/12508


Organisme emissor
:   Jutjat de Primera Instància Número 2 d'Elx

Tipus de document
:   Edicte

Notificació de la sentència dictada en el judici verbal número 488/2018. [2018/12148]  
Procediment: judici verbal (250.2) [VRB] - 000488/7829-JA.  
  
María Esmeralda González Sánchez, lletrada de l'Administració de justícia del Jutjat de Primera Instància número 2 d'Elx, fa saber que en virtut de l'acordat en les actuacions de referència,per resolució del dia de la data, mitjançant la qual s'acorda dur a terme l'acte de comunicació següent: notificar sentència que va dirigida a ocupants ignorats habitatge carrer Arturo Salvetti Pardo, 70-4-2 d'Elx.  
  
Atés el desconeixement de l'actual domicili o residència d'aquesta part, la secretària judicial, de conformitat amb el que es disposa en els articles 156.4, 164 i 497 de la Llei 1/2000, d'enjudiciament civil, s'ha acordat la publicació d'aquest edicte en el Diari Oficial de la Generalitat Valenciana, per a portar a efecte aquest acte de comunicació, fent-li saber que contra la resolució dictada es pot interposar recurs de reposició, en el termini de cinc dies, davant d'aquest jutjat.  
  
Així mateix, es fa saber a la part que les actuacions estan a la seua disposició en la Secretaria d'aquest jutjat, on podrà tindre coneixement íntegre de l'acte.  
  
Elx, 8 d'octubre de 2018.- La lletrada de l'Administració de justícia: María Esmeralda González Sánchez.  
  
Diligència de constatació  
Com a lletrada de l'Administració de justícia, mitjançant aquest edicte faig constar que en el dia de hui s'ha remés via lexnet l'anterior edicte a la representació processal de l'actora, per a la seua publicació en el Diari Oficial de la Generalitat Valenciana, en done fe.  
  
Elx, 8 d'octubre de 2018.- La lletrada de l'Administració de justícia: María Esmeralda González Sánchez.
Diari Oficial de la Generalitat Valenciana


Sumari del DOGV 8636, del 17-09-2019 (2019/8679)

CORRECCIÓ d'errades de la Resolució de 30 de juliol de 2019, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aprova la revisió de la classificació de la via pecuària número 1, denominada Canyada Reial de la Costa, al terme municipal de Torrevieja.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8636

Data del DOGV
:   17-09-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/8679


Data del document
:   03-09-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Correcció d'errades

Correcció d'errades

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

CORRECCIÓ d'errades de la Resolució de 30 de juliol de 2019, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aprova la revisió de la classificació de la via pecuària número 1, denominada Canyada Reial de la Costa, al terme municipal de Torrevieja. [2019/8679]  
Advertida una errada material en la Resolució de 30 de juliol de 2019, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aprova la revisió de la classificació de la via pecuària número 1, denominada Canyada Reial de la Costa, al terme municipal de Torrevieja, publicada en el Diari Oficial de la Generalitat Valenciana número 8608, de 7 d'agost de 2019, pertoca fer la correcció següent:  
  
On diu:  
«Tipus de via pecuària: canyada  
Denominació: Canyada de la Costa  
Longitud: 15.380 metres aproximadament  
Amplària legal: 75,22 metres  
Amplària:  
Tram I: 20 metres (inici a nucli urbà)  
Tram II: ample del carrer, màxim 20 metres (nucli urbà)  
Tram III: 10 metres (nucli urbà a final)»;  
  
Ha de dir:  
«Tipus de via pecuària: canyada  
Denominació: Canyada de la Costa  
Longitud: 15.380 metres, aproximadament  
Amplària:  
Tram I: 20 metres (inici a nucli urbà)  
Tram II: ample del carrer, màxim 20 metres (nucli urbà)  
Tram III: 10 metres (nucli urbà a final)».  
  
València, 3 de setembre de 2019.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.
Diari Oficial de la Generalitat Valenciana


Sumari del DOGV 8470, del 23-01-2019 (2019/471)

RESOLUCIÓ de 14 de gener de 2019, del tribunal del concurs oposició per a la provisió, pel torn lliure, de facultatiu o facultativa especialistes en medicina intensiva d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució provisional del concurs oposició.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8470

Data del DOGV
:   23-01-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/471


Data del document
:   14-01-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 14 de gener de 2019, del tribunal del concurs oposició per a la provisió, pel torn lliure, de facultatiu o facultativa especialistes en medicina intensiva d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució provisional del concurs oposició. [2019/471]  
De conformitat amb la base sisena de la Resolució de 25 de novembre de 2016, del director general de Recursos Humans i Econòmics, per la qual es convoca el concurs oposició pel torn lliure, de facultatiu o facultativa especialistes en medicina intensiva d'institucions sanitàries dependents de la Conselleria de Sanitat Universal i Salut Pública (DOGV 7929, 01.12.2016), finalitzada la fase d'oposició i la fase de concurs, es publica la relació d'aspirants que han arribat fins a aquest punt del procés selectiu, especificant la puntuació obtinguda en cada fase i segons l'ordre final aconseguit es fa pública la resolució provisional del concurs oposició pel torn lliure.  
Els aspirants disposaran d'un termini de 10 dies hàbils comptats des de l'endemà de publicació de la present resolució, per a realitzar les al·legacions que estimen pertinents relatives a la puntuació obtinguda en la fase de concurs.  
  
València, 14 de gener de 2019.- El president del tribunal: Álvaro Castellanos Ortega. El secretari del tribunal: Juan Antonio Fos Ibáñez.
Diari Oficial de la Generalitat Valenciana


Sumari del DOGV 8637, del 18-09-2019 (2019/8765)

RESOLUCIÓ de 16 de setembre de 2019, del vicepresident segon del Consell i conseller d'Habitatge i Arquitectura Bioclimàtica, per la qual es nomena Julià Álvaro Prat personal eventual.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   8637

Data del DOGV
:   18-09-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/8765


Data del document
:   16-09-2019

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica

RESOLUCIÓ de 16 de setembre de 2019, del vicepresident segon del Consell i conseller d'Habitatge i Arquitectura Bioclimàtica, per la qual es nomena Julià Álvaro Prat personal eventual. [2019/8765]  
De conformitat amb el que s'estableix en l'article 19 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana (DOGV 6310, 14.07.2010), així com en el Decret 185/2015, de 16 d'octubre, del Consell, pel qual es regula el personal i els llocs de naturalesa eventual de l'Administració de la Generalitat (DOGV 7640, 21.10.2015) i correcció d'errades (DOGV 7662, 20.11.2015), resolc:  
  
Únic  
Nomenar Julià Álvaro Prat assessor d'assumptes generals de membres del Consell, amb unes retribucions corresponents a categoria C2 (lloc 33845).  
  
Aquesta resolució produeix els seus efectes des del dia 16 de setembre de 2019.  
  
València, 16 de setembre de 2019.- El vicepresident segon del Consell i conseller d'Habitatge i Arquitectura Bioclimàtica: Rubén Martínez Dalmau.
Diari Oficial de la Generalitat Valenciana


Sumari del DOGV 8641, del 24-09-2019 (2019/8460)

Notificació de la sentència dictada en el procediment de guarda i custòdia número 891/2017.
-------------------------------------------------------------------------------------------

### Dades del document

Número de DOGV
:   8641

Data del DOGV
:   24-09-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/8460


Organisme emissor
:   Jutjat de Primera Instància Número 1 de Dénia

Tipus de document
:   Edicte

Notificació de la sentència dictada en el procediment de guarda i custòdia número 891/2017. [2019/8460]  
De: Teodora Stoyanova Georgieva.  
Procuradora: Josefa Bertomeu Ivars.  
Contra: Georgi Stoyanov Yolov.  
  
Marta Moreno Rodríguez, lletrada de l'Administració de justícia del Jutjat de Primera Instància número 1 de Dénia, fa saber que en el procediment de guarda i custòdia de fills menors seguit a instàncies de Teodora Stoyanova Georgieva contra Georgi Stoyanov Yolov, s'ha dictat sentència de data 12 de juliol de 2019, i havent resultat negatives les gestions per a conéixer el domicili o la residència habitual de Georgi Stoyanov Yolov, se li fa saber que el text íntegre de la resolució es troba a la seua disposició en la Secretaria d'aquest jutjat i que contra aquesta resolució es pot interposar recurs d'apel·lació davant de l'Audiència Provincial d'Alacant (art. 466 LEC).  
D'acord amb la Instrucció 6/12 de la Secretaria General de l'Administració de justícia queden les actuacions en l'oficina judicial a la disposició de les persones interessades.  
El termini per a recórrer és de 20 dies a comptar des de l'endemà de la notificació, havent de depositar 50 euros en el compte de consignacions del Jutjat excepte si fora beneficiari de justícia gratuïta.  
Les dades personals que es posen a la disposició de les parts han de ser tractades amb confidencialitat i per a les finalitats de l'Administració de justícia en els termes previstos en la Llei orgànica de protecció de dades.  
I amb la finalitat que servisca de notificació de forma deguda a Georgi Stoyanov Yolov expedisc aquest edicte.  
  
Dénia, 17 de juliol de 2019.- La lletrada de l'Administració de justícia: Marta Moreno Rodríguez.
Diari Oficial de la Generalitat Valenciana


Sumari del DOGV 8684, del 25-11-2019 (2019/10430)

Informació pública de l'ocupació de terrenys per obra relacionada amb la substitució de la canonada d'impulsió de la platja de Xilxes a l'EDAR municipal, a les vies pecuàries Carrerassa del Palmeral i Rafol i Carrerassa del Camí del Serradal/Canyada del Mar o Mediterrània al terme municipal de Xilxes.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8684

Data del DOGV
:   25-11-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/10633


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de l'ocupació de terrenys per obra relacionada amb la substitució de la canonada d'impulsió de la platja de Xilxes a l'EDAR municipal, a les vies pecuàries Carrerassa del Palmeral i Rafol i Carrerassa del Camí del Serradal/Canyada del Mar o Mediterrània al terme municipal de Xilxes. [2019/10378]  
S'està tramitant en aquesta Direcció Territorial de Castelló, a sol·licitud de CIOPU, SL, com a redactora del projecte de la Diputació de Castelló, l'expedient VP\_2019\_076 per a la substitució de la canonada d'impulsió de la platja de Xilxes a l'EDAR municipal. A continuació es mostra la longitud i amplària de la via pecuària afectada per l'actuació.  
  
En compliment del que es disposa en l'article 33.2 de la Llei 3/2014, d'11 de juliol, de la Generalitat, de vies pecuàries de la Comunitat Valenciana. De conformitat amb l'article 83 de la Llei 39/2015, d'1 d'octubre, del procediment administratiu comú de les administracions públiques, aquest expedient se sotmet a informació pública.  
Cosa que es fa pública per a general coneixement, i es fixa el termini d'un mes a partir de la publicació del present anunci en el Diari Oficial de la Generalitat Valenciana, perquè les persones interessades puguen examinar l'expedient en les oficines de la Secció Forestal de la Direcció Territorial de Castelló, situades en l'edifici Prop, avinguda dels Germans Bou, 47, de Castelló de la Plana, en horari d'atenció al públic, i presentar en aquest termini les al·legacions oportunes.  
  
Castelló de la Plana, 11 d'octubre de 2019.- El director territorial: Antoni Lluis García Sanz.